শহরের গুরুত্বপূর্ন ও জিরো পয়েন্টে অবস্থিত এই ওয়ার্ডে এখনও পর্যন্ত উন্নয়নের কোন ছোয়া পড়েনি। ওয়ার্ডের বেশিরভাগ এলাকায় ঘুরলে বোঝার উপাই নাই। এটা প্রথম শ্রেণীর পৌরসভার জিরো পয়েন্টের অবস্থিত ওয়ার্ডের পাড়া। এখনও এই ওয়ার্ডের বেশিরভাগ সড়ক পিচ বা ঢালাই পড়েনি, ড্রেনেজ ব্যবস্থাও নাই বেশির ভাগ রোডে, পানি ও লাইটের সমস্যার কারনে নাভিশ্বাস সাধারণ জনগন। এর জন্য সাধারণ ভোটাদের অভিযোগের আঙ্গুল উঠছে স্থানীয় কাউন্সিলর দের উপর। এই ওয়ার্ডে বর্তমান কাউন্সিলর সৈয়দ মঞ্জুরুল কবীর রিপন উপ-নির্বাচনে জয়ী হয়ে কাউন্সিলর হন। পরে প্যানেল মেয়রের দায়িত্বও পান। কিন্তু এলাকার উন্নয়নে তেমন কোন ভ’মিকা রাখতে পানেনি। এরআগে তৌহিদুল ইসলাম বাবলু প্রায় ১১ বছর কাউন্সিলর ছিলেন তখন তিনিও বলার মত কিছুই করতে পারেননি। তাই এবারের নির্বাচনে সাবেক ও বর্তমান কাউন্সিলরকে কঠিন পরীক্ষার মুখোমুখি হতে হবে এমনটাই মনে করছেন ভোটাররা। এই কারণে এবার ভোটাররা নতুন কাউকে কাউন্সিলর নির্বাচিত করবেন বলে মনে করছেন সাধারণ ভোটাররা। এক্ষেত্রে এবারের নির্বাচনে সকল প্রার্থীর মাথা ব্যাথার কারন হয়ে দাড়িয়েছে ব্রিজ প্রতীক নিয়ে নির্বাচন করা আব্দুর সাত্তার মুক্তা। বিগত উপ-নির্বাচনে ২য় স্থান অধিকার করা মুক্তাকেই কাউন্সিলর হিসেবে ভোটারা রায় দিলে অবাক হরয়ার কিছুই থাকবে না। তবে তার সাথে অপেক্ষাকৃত তরুন প্রার্থী রিন্টু রহমানের নামও প্রচার হচ্ছে কোথাও কোথাও।